Na temelju članka 37. Statuta Koprivničko-križevačke županije (“Službeni glasnik Koprivničko-križevačke županije” broj 7/13., 14/13., 9/15., 11/15.-pročišćeni tekst, 2/18., 3/18.-pročišćeni tekst, 4/20, 25/20., 3/21. i 4/21.-pročišćeni tekst), članka 49. Poslovnika Županijske skupštine (“Službeni glasnik Koprivničko-križevačke županije” broj 12/13., 8/14., 9/15., 11/15.-pročišćeni tekst, 15/17., 2/18., 3/18.-pročišćeni tekst, 4/20., 23/20., 3/21. i 4/21.-pročišćeni tekst) te članaka 4. i 6. Odluke o osnivanju Antikorupcijskog povjerenstva Koprivničko-križevačke županije („Službeni glasnik Koprivničko–križevačke županije“ broj 17/13.) Županijska skupština Koprivničko-križevačke županije na 2. sjednici održanoj 6. rujna 2021. donijela je

**R J E Š E N J E**

**o imenovanju članova**

**Antikorupcijskog povjerenstva Koprivničko-križevačke županije**

I.

Za članove Antikorupcijskog povjerenstva Koprivničko-križevačke županije imenuju se:

1. Željko Pintar iz Koprivnice, iz redova predstavničke većine zastupljene u Županijskoj skupštini Koprivničko-križevačke županije,
2. Sandra Sinjeri, iz Koprivnice, iz redova predstavničke manjine zastupljene u Županijskoj skupštini Koprivničko-križevačke županije,
3. Tomislav Golubić, iz Štaglinca, iz redova predstavničke manjine zastupljene u Županijskoj skupštini Koprivničko-križevačke županije,
4. Renata Glavica iz Koprivnice, iz reda udruga,
5. Vlatka Grotić-Samaržija iz Koprivnice, iz reda gospodarstva.

II.

Mandat članova Antikorupcijskog povjerenstva Koprivničko-križevačke županije traje do isteka mandata Županijske skupštine Koprivničko-križevačke županije konstituirane 5. srpnja 2021. godine.

III.

Ovo Rješenje objavit će se u "Službenom glasniku Koprivničko-križevačke županije”.

ŽUPANIJSKA SKUPŠTINA

KOPRIVNIČKO-KRIŽEVAČKE ŽUPANIJE

KLASA: 021-06/21-05/5

URBROJ: 2137/1-02/05-21-1 PREDSJEDNIK

Koprivnica, 6. rujna 2021. Damir Felak, dipl. ing., v.r.

**O B R A Z L O Ž E N J E**

Na temelju članka 6. Odluke o osnivanju Antikorupcijskog povjerenstva Koprivničko-križevačke županije („Službeni glasnik Koprivničko–križevačke županije“ broj 17/13.) Odbor za izbor i imenovanja Županijske skupštine Koprivničko-križevačke županije (u daljnjem tekstu: Odbor) raspisao je 23. srpnja 2021. godine Javni poziv za podnošenje prijedloga za izbor članova Antikorupcijskog povjerenstva Koprivničko-križevačke županije (u daljnjem tekstu: Povjerenstvo) kojim je pokrenut postupak za izbor članova Povjerenstva. Javni poziv bio je objavljen u „Podravskom listu” dana 2. kolovoza 2021. godine te na službenoj internetskoj stranici Koprivničko-križevačke županije. Rok za predaju prijedloga za izbor članova Povjerenstva bilo je 17. kolovoza 2021. godine.

Na 3. sjednici održanoj 26. kolovoza 2021. godine Odbor je proveo glasovanje o pristiglim kandidaturama te zaprimio prijedloge za izbor članova Povjerenstva od strane predstavničke većine i predstavničke manjine Županijske skupštine Koprivničko-križevačke županije.

Temeljem raspisanog Javnog poziva pristigle su ukupno tri prijave. Uvidom u pristigle prijave utvrđeno je da su dvije prijave kandidatkinja potpune i pravodobne dok se jedna prijava nije razmatrala obzirom da nije pristigla u roku propisanim Javnim pozivom.

Slijedom svega iznijetog Odbor predlaže Županijskoj skupštini Koprivničko-križevačke županije donošenje ovog Rješenja.

ODBOR ZA IZBOR I IMENOVANJA

ŽUPANIJSKE SKUPŠTINE KOPRIVNIČKO-KRIŽEVAČKE ŽUPANIJE